Blaze7451/Wiki-th-20250601 huggingface dataset:
เจ้าหญิงแมรี พระราชกุมารีและเคาน์เตสแห่งฮาร์วุด

เจ้าหญิงแมรี พระราชกุมารี (Princess Mary, Princess Royal; วิกตอเรีย อเล็กซานดรา อลิซ แมรี; 25 เมษายน พ.ศ. 2440 - 28 มีนาคม พ.ศ. 2508) หลังจากเสกสมรสคือ เจ้าหญิงแมรี เคานท์เตสแห่งฮาร์วุด (Princess Mary, Countess of Harewood) ทรงเป็นสมาชิกราชวงศ์สหราชอาณาจักร และดำรงพระยศราชกุมารีเป็นพระองค์ที่หกตั้งแต่เริ่มใช้พระอิสริยยศนี้ '
เจ้าหญิงแมรี พระราชกุมารีและเคานท์เตสแห่งฮาร์วุด พระราชสมภพเมื่อวันที่ 25 เมษายน 2440 เป็นพระราชธิดาพระองค์เดียวใน สมเด็จพระเจ้าจอร์จที่ 5 แห่งสหราชอาณาจักร กับ มารีอาแห่งเท็ค เป็นพระราชนิษฐาใน สมเด็จพระเจ้าเอ็ดเวิร์ดที่ 8 แห่งสหราชอาณาจักร และ สมเด็จพระเจ้าจอร์จที่ 6 แห่งสหราชอาณาจักร เป็นพระราชปิตุจฉา (อาหญิง) ใน สมเด็จพระราชินีนาถเอลิซาเบธที่ 2 แห่งสหราชอาณาจักร

**พระอิสริยยศ**
 พ.ศ. 2440 - พ.ศ. 2441: เฮอร์ไฮเนส เจ้าหญิงแมรีแห่งยอร์ก (Her Highness Princess Mary of York)- พ.ศ. 2441 - พ.ศ. 2444: เฮอร์รอยัลไฮเนส เจ้าหญิงแมรีแห่งยอร์ก (Her Royal Highness Princess Mary of York)- 22 มกราคม - 9 พฤศจิกายน พ.ศ. 2444: เฮอร์รอยัลไฮเนส เจ้าหญิงแมรีแห่งคอร์นวอลล์และยอร์ก (Her Royal Highness Princess Mary of Cornwall and York)- พ.ศ. 2444 - พ.ศ. 2453: เฮอร์รอยัลไฮเนส เจ้าหญิงแมรีแห่งเวลส์ (Her Royal Highness Princess Mary of Wales)  - พ.ศ. 2453 - พ.ศ. 2465: เฮอร์รอยัลไฮเนส เจ้าหญิงแมรี (Her Royal Highness The Princess Mary)- พ.ศ. 2465 - พ.ศ. 2472: เฮอร์รอยัลไฮเนส เจ้าหญิงแมรี ไวเคานท์เตสลาสเซลเลส (Her Royal Highness The Princess Mary, Viscountess Lascelles)- พ.ศ. 2472 - พ.ศ. 2475: เฮอร์รอยัลไฮเนส เจ้าหญิงแมรี เคานท์เตสแห่งแฮร์วูด (Her Royal Highness The Princess Mary, Countess of Harewood)- พ.ศ. 2475 - พ.ศ. 2508: เฮอร์รอยัลไฮเนส พระราชกุมารี (Her Royal Highness The Princess Royal)

**เครื่องราชอิสริยาภรณ์**
 เครื่องราชอิสริยาภรณ์แห่งจักรวรรดิอังกฤษ ชั้นที่ 1 (Dame Grand Cross of the British Empire)- เครื่องราชอิสริยาภรณ์มหามงกุฎแห่งอินเดีย ชั้นที่ 1 (Companion of the Crown of India)- เครื่องราชอิสรยาภรณ์นักบุญจอห์นแห่งเยรูซาเล็ม ชั้นที่ 1 (Dame Grand Cross of St. John of Jerusalem)- เครื่องราชอิสริยาภรณ์ราชวิกตอเรีย ชั้นที่ 1 (Dame Grand Cross of the Royal Victorian Order)

**ราชตระกูล**

**อ้างอิง**
หมวดหมู่:ราชกุมารี
หมวดหมู่:บุคคลจากเทศมณฑลนอร์ฟอล์ก
หมวดหมู่:ราชวงศ์วินด์เซอร์
หมวดหมู่:ผู้ได้รับเครื่องราชอิสริยาภรณ์จีบีอี‎
หมวดหมู่:พระราชธิดาในสมเด็จพระจักรพรรดิ
หมวดหมู่:พระราชธิดาในพระมหากษัตริย์
หมวดหมู่:พระราชบุตรในสมเด็จพระเจ้าจอร์จที่ 5 แห่งสหราชอาณาจักร
โบลด์แอนด์ดิลิเชียส / ไพรด์

โบลด์ แอนด์ ดิลิเชียส / ไพรด์ (Bold & Delicious / Pride) เป็นซิงเกิลที่ 38 ของอายูมิ ฮามาซากิ  โดยวางจำหน่ายเมื่อวันที่ 30 พฤศจิกายน 2005  ซิงเกิลนี้เปิดตัวที่อันดับที่ 1 ของออริกอนชาร์ต  และมียอดขายรวม 132,993 แผ่น  นอกจากนี้ยังเป็นซิงเกิลที่ 25 ของอายูมิ ฮามาซากิที่ขึ้นถึงอันดับที่ 1 ออริกอนชาร์ต  ซึ่งมีสถิติเท่ากับนักร้องสาวชื่อดังเซย์โกะ มัตสึดะ  
มิวสิกวีดีโอทั้งสองเพลงถ่ายทำที่นิวยอร์ก  ประเทศสหรัฐอเมริกา  อายูมิได้ทำผมสีน้ำตาล  แต่งชุดราตรีสีชมพูข้างใน  ข้างนอกเป็นเสื้อขนสัตว์ทีขาว  โดยบางฉากในมิวสิกวีดีโอมีภาพเบื้องหลังการถ่ายทำด้วย  ส่วนมิวสิกวีดีโอเพลงไพรด์ถ่ายทำกลางถนนในมหานครนิวยอร์ก  โดยแต่งชุดราตรีสีดำท่ามกลางฉากฝนตก
โบลด์ แอนด์ ดิลิเชียส และ ไพรด์ เป็นเพลงที่แต่งเป็นเนื้อร้องภาษาญี่ปุ่น  ซึ่งเพลงต้นฉบับเป็นของ GEO แห่งวง sweetbox  และนอกจากนี้ในอัลบั้ม (miss) understood จะมีเพลงทำนองที่คล้ายกันกับอัลบั้ม Addicted ของวง sweetbox

**รายชื่อเพลง**
1. Bold & Delicious "Original Mix" 
2. Pride "Original Mix" 
3. HEAVEN "House Mix" 
4. Will "Wall5 Remix" 
5. Bold & Delicious "Original Mix -Instrumental-" 
6. Pride "Original Mix -Instrumental-" 

**มิวสิกวีดีโอ**
1. Bold & Delicious (video clip) 
2. Pride (video clip) 

**Live performances**
 25 พฤศจิกายน พ.ศ. 2548 – Music Station – "Bold & Delicious"- 25 พฤศจิกายน พ.ศ. 2548 – Music Fighter – "Pride"- 28 พฤศจิกายน พ.ศ. 2548 – Hey! Hey! Hey! – "Bold & Delicious"- 30 พฤศจิกายน พ.ศ. 2548 – 130 Million Choose Best Artist – "Bold & Delicious"- 2 ธันวาคม พ.ศ. 2548 – PopJam – "Bold & Delicious"- 2 ธันวาคม พ.ศ. 2548 – Music Station – "Pride"- 3 ธันวาคม พ.ศ. 2548 – CDTV – "Bold & Delicious"- 23 ธันวาคม พ.ศ. 2548 – Music Station Super Live – "Bold & Delicious" และ "HEAVEN"- 24 ธันวาคม พ.ศ. 2548 – Happy X-Mas Show 2005 – "Bold & Delicious"- 31 ธันวาคม พ.ศ. 2548 – CDTV Special 2005-2006 – "Bold & Delicious" และ "STEP you"- 7 มกราคม พ.ศ. 2549 – Music Fair 21 – "Bold & Delicious" and "Pride"

**ชาร์ต**
ออริกอนชาร์ต (ในญี่ปุ่น)

**แหล่งข้อมูลอื่น**
  ข้อมูลของออริกอน 
หมวดหมู่:ซิงเกิลในปี พ.ศ. 2548
หมวดหมู่:เพลงญี่ปุ่น
หมวดหมู่:เพลงของอายูมิ ฮามาซากิ
หมวดหมู่:ซิงเกิลอันดับที่ 1 ออริกอนชาร์ต
เดอะซิมส์ ซูเปอร์สตาร์

เดอะซิมส์: ซูเปอร์สตาร์ (italic=yes) เป็นภาคเสริมของ เดอะซิมส์ พัฒนาโดย แมกซิส และจัดจำหน่ายโดย อิเล็กทรอนิก อาตส์ ภาคเสริมนี้อนุญาตให้ซิมส์กลายเป็นบุคคลในวงการบันเทิงในพื้นที่ใหม่ชื่อว่า 'สตูดิโอทาวน์' มีงานใหม่และสิ่งของสันทนาการเพิ่มเติม ซูเปอร์สตาร์ ประสบความสำเร็จในเชิงพาณิชย์ เป็นผู้นำในอันดับยอดขายและกลายเป็นเกมคอมพิวเตอร์ที่มียอดขายสูงสุดในสหรัฐใน ค.ศ. 2003 ภาคเสริมได้รับการตอบรับที่ดีจากนักวิจารณ์ โดยต่างชื่นชมการเพิ่มกลไกเกมใหม่ที่ท้าทายผ่านระบบดารา และคนอื่น ๆ วิจารณ์การทำซ้ำและความน่าเบื่อของระบบโดยสมดุลกับกลไกการเล่นเกมอื่น ๆ การเพิ่มกลไกการเล่นเป็นคนดังใน ซูเปอร์สตาร์ ถูกนำเสนออีกครั้งในภาคเสริมของ ซิมส์ ในอนาคต ได้แก่ เดอะซิมส์ 3: เลตไนต์ และ เดอะซิมส์ 4: เก็ตเฟมัส

**การเป็นดารา**
ระบบอาชีพดาราในภาคนี้เป็นสิ่งที่เพิ่มเติมขึ้นมา และแตกต่างกับระบบอาชีพทั่วไป ซึ่งโดยปกติเวลาการทำงานแต่ละอาชีพของชาวซิมส์คือการรอรถประจำตำแหน่งมารับไปทำงาน และรอจนกว่าเวลางานเลิก แต่อาชีพดาราคุณจะต้องควมคุมทุก ๆ สิ่งเอง

**การก้าวสู่การเป็นดารา**
แรกเริ่มความซิมส์นั้นจะต้องสมัครเป็นหน่วยสังกัดเอเจนซี่สักที่หนึ่ง โดยสามารถหาเอเจนซี่จากนิตยสารรายวัน เมื่อชาวซิมส์มีสังกัดแล้วสามารถที่จะมีคำสั่งต่อไอเท็มที่มีผลกับดาวใน Studio Town ได้ ซึ่งค่าชื่อเสียงของชาวซิมส์แทนด้วยดาว โดยจำนวนดาวที่ปรากฏจะบ่งบอกถึงการปฏิสัมพันธ์ใน studio Town และค่าความโด่งดังของชาวซิมส์ อาชีพการเป็นดาราแบ่งออกเป็น 3 เส้นทาง คือ- เส้นทางสายนักแสดง เริ่มต้นจากนักแสดงตัวประกอบจนไปถึงนักแสดงนำฉากบู๊ - เส้นทางสายนักร้อง เริ่มต้นจากนักร้องคาราโอเกะจนไปถึงการออกอัลบั้ม- เส้นทางสายนายแบบหรือนางแบบ เริ่มต้นจากตัวประกอบโฆษณาจนไปถึงนางแบบหรือนายแบบ catwalk

**Item & Lifestyle**
ไอเท็มใหม่ที่เพิ่มมาในภาคสามารถสร้างสิ่งใหม่ ๆ แก่ชาวซิมส์ เช่น การนวดสปาซึ่งเป็นกิจกรรมแบบกลุ่ม เสื้อผ้าใหม่ ๆ ที่หรูหรา 

**ตัวละครที่เพิ่มเข้ามาในภาคเสริมนี้**
 อิตะซัง พนักงานหญิงชาวญี่ปุ่น ซึ่งจะทำงานอยู่ในร้านซูชิยะไต ด้วยสำเนียงแปลกๆซึ่งเป็นเอกลักษณะของเธอ- Paparazzi เขาจะถ่ายภาพดาราที่มีชื่อเสียงในย่าน Studio Town เท่านั้น ปาปารัซซี่เป็นตัวละครที่คุณสามารถมีปฏิสัมพันธ์ด้วยได้ แต่เขาจะเมินคุณหากคุณมีจำนวนที่ต่ำ- Superstars ไม่ใช่มีเพียงแค่ชาวซิมส์ที่เป็น superstar เท่านั้น แต่ยังมี superstar จริง ๆ มาเป็นตัวละครในโลกของเดอะซิมส์ด้วย อาทิเช่น Avril Lavigne, Christina Aguilera- แฟนคลับ เป็นตัวละครที่จะปรากฏก็ต่อเมื่อชาวซิมส์ของคุณมีชื่อเสียงสูง เขาจะปรากฏตัวใน Studio Town หรือแม้กระทั่งหน้าบ้านคุณ เพื่อแสดงความคลั่งไคล้ในตัวคุณ ซึ่งมีหลายพฤติกรรมทั้งดี และก่อความรำคาญแก่คุณ

**หมายเหตุ**

**อ้างอิง**

หมวดหมู่:เดอะซิมส์
ตำบลบางน้ำผึ้ง

บางน้ำผึ้ง เป็นตำบลหนึ่งของอำเภอพระประแดง จังหวัดสมุทรปราการ อยู่ริมฝั่งแม่น้ำเจ้าพระยา พื้นที่ส่วนใหญ่เป็นสวนผลไม้ ประกอบด้วยมะม่วงน้ำดอกไม้และกล้วยหอมเป็นต้น มีแหล่งท่องเที่ยวเพื่อชมหิ่งห้อยและตลาดน้ำบางน้ำผึ้งซึ่งจะเปิดเฉพาะวันเสาร์และวันอาทิตย์

**ที่ตั้งและอาณาเขต**
ตำบลบางน้ำผึ้งมีอาณาเขตติดต่อกับเขตการปกครองข้างเคียงดังนี้- ทิศเหนือ ติดต่อกับตำบลบางกอบัว (อำเภอพระประแดง)- ทิศตะวันออก ติดต่อกับแขวงพระโขนงใต้ (เขตพระโขนง) แขวงบางนาเหนือ และแขวงบางนาใต้ (เขตบางนา กรุงเทพมหานคร)- ทิศใต้ ติดต่อกับตำบลสำโรงและตำบลบางกระสอบ (อำเภอพระประแดง)- ทิศตะวันตก ติดต่อกับตำบลบางกระสอบและตำบลบางยอ (อำเภอพระประแดง)

**การแบ่งเขตการปกครอง**
ตำบลบางน้ำผึ้งแบ่งเขตการปกครองออกเป็น 11 หมู่บ้าน ได้แก่- หมู่ที่ 1 บ้านวัดบางน้ำผึ้งนอก- หมู่ที่ 2 บ้านบางน้ำผึ้ง- หมู่ที่ 3 บ้านบางน้ำผึ้ง- หมู่ที่ 4 บ้านบางน้ำผึ้ง- หมู่ที่ 5 บ้านคลองทรง- หมู่ที่ 6 บ้านไฟไหม้- หมู่ที่ 7 บ้านคลองตาสัก- หมู่ที่ 8 บ้านคลองบ้านผึ้งหรือบ้านคลองบ้านพวง- หมู่ที่ 9 บ้านบางน้ำผึ้ง- หมู่ที่ 10 บ้านคลองบางน้ำผึ้ง- หมู่ที่ 11 บ้านบางน้ำผึ้ง

**อ้างอิง**
 เที่ยวบางน้ำผึ้ง ชมหิ่งห้อยริมฝั่งเจ้าพระยา โดย มติชน- ตำบลบางน้ำผึ้ง thaitambon.com date=2007-08-19 
บางน้ำผึ้ง
บางน้ำผึ้ง
บางน้ำผึ้ง
ฟาร์มจระเข้และสวนสัตว์สมุทรปราการ

การแสดงคนกับจระเข้ในฟาร์มจระเข้และสวนสัตว์สมุทรปราการใน พ.ศ. 2562
ฟาร์มจระเข้และสวนสัตว์สมุทรปราการ เป็นฟาร์มจระเข้ตั้งอยู่ที่ตำบลท้ายบ้าน อำเภอเมืองสมุทรปราการ จังหวัดสมุทรปราการ ประเทศไทย เปิดดำเนินการมาตั้งแต่ พ.ศ. 2493 ภายในเป็นสถานเพาะเลี้ยงจระเข้กว่า 40,000 ตัว มีการแสดงวิธีจับจระเข้ด้วยมือเปล่า นอกจากจระเข้ ก็มีส่วนที่เป็นสวนสัตว์ที่เปิดให้บริการ มีการแสดงช้างและละครลิงให้แก่นักท่องเที่ยวชม รวมถึงสัตว์ประเภทอื่น เช่น ชะนี งูเหลือม งูหลาม เต่า นก อูฐ ฮิปโปโปเตมัส เป็นต้น นอกจากนี้ยังมีพิพิธภัณฑ์ไดโนเสาร์ ซึ่งจัดแสดงกระดูกและหุ่นจำลองไดโนเสาร์ขนาดเท่าตัวจริง พร้อมฉายสไลด์มัลติวิชั่น ว่าด้วยเรื่องของมนุษย์และสัตว์ดึกดำบรรพ์
ในเดือนมกราคม พ.ศ. 2564 เว็บไซต์ราชกิจจานุเบกษา ได้เผยแพร่ประกาศเจ้าพนักงานบังคับคดี เรื่องชำระบัญชีเลิกบริษัท ฟาร์มจระเข้และสวนสัตว์บางปะกง จำกัด ซึ่งเป็นเจ้าของฟาร์มจระเข้และสวนสัตว์สมุทรปราการ ส่วนพื้นที่ตั้งของสวนสัตว์ถูกปิดตั้งแต่เวลานั้น และกลับมาเปิดให้บริการอีกครั้งในวันที่ 1 เมษายน พ.ศ. 2567 โดยในช่วงแรกเปิดในส่วนของสวนสัตว์และการแสดงโชว์กับจระเข้

**การแสดงและบรรยากาศบางส่วน**

**อ้างอิง**

**แหล่งข้อมูลอื่น**
crocodilefarmsamutprakan
หมวดหมู่:สวนสัตว์ในประเทศไทย
ส
หมวดหมู่:สถานที่ท่องเที่ยวในจังหวัดสมุทรปราการ
หมวดหมู่:สิ่งก่อสร้างในอำเภอเมืองสมุทรปราการ
หม่อมเจ้าทองฑีฆายุ ทองใหญ่

พลตรี หม่อมเจ้าทองฑีฆายุ ทองใหญ่ (4 มิถุนายน พ.ศ. 2429 – 1 กรกฎาคม พ.ศ. 2486) เป็นพระโอรสในพระเจ้าบรมวงศ์เธอ กรมหลวงประจักษ์ศิลปาคม ประสูติแต่หม่อมพริ้ง

**พระประวัติ**
หม่อมเจ้าทองฑีฆายุ ทองใหญ่ เป็นพระโอรสในพระเจ้าบรมวงศ์เธอ กรมหลวงประจักษ์ศิลปาคม ประสูติแต่หม่อมพริ้ง เมื่อวันที่ 4 มิถุนายน พ.ศ. 2429 เนื่องจากเป็นโอรสองค์แรกที่ไม่ถึงชีพิตักษัยดังเช่นโอรสและธิดาองค์ก่อน ๆ จึงเรียกว่า "ทองรอด" ต่อมามีพระนามจริงว่า "ทองฑีฆายุ" และได้ขนานนามว่า "พระบิดาของเหล่าทหารการสัตว์และสัตวแพทย์ไทย" ทรงเคยเสด็จไปทรงศึกษาวิชาการทหารที่ประเทศรัสเซีย ในพระอุปถัมภ์ของสมเด็จพระเชษฐาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ ตั้งแต่ชันษา 12 ปี ทรงดำรงตำแหน่ง ผู้บัญชาการกองพลที่ 2 และถูกปรับเป็นนายทหารนอกประจำการ เมื่อปี พ.ศ. 2475
พลตรี หม่อมเจ้าทองฑีฆายุ ทองใหญ่ สิ้นชีพตักษัยเมื่อวันที่ 1 กรกฎาคม พ.ศ. 2486 พระราชทานเพลิงศพ ณ วัดไตรมิตรวิทยารามวรวิหาร เมื่อวันที่ 9 กรกฎาคม ปีเดียวกัน

**พระยศ**
 – นายร้อยเอก- 28 เมษายน พ.ศ. 2458: นายพันตรี- 23 สิงหาคม พ.ศ. 2458: เข้ารับพระราชทานสัญญาบัตรยศ- 23 มีนาคม พ.ศ. 2459: นายพันโท- 24 เมษายน พ.ศ. 2463: นายพันเอก- 1 เมษายน พ.ศ. 2471: นายพลตรี

**ตำแหน่ง**
 10 เมษายน 2455 – ราชองครักษ์เวร- – ปลัดกรมทหารม้าที่ 2- เมษายน 2457 – รักษาราชการในตำแหน่งผู้บังคับการกรมทหารม้าที่ 2- มกราคม 2457 – ผู้บังคับการกรมทหารม้าที่ 1 (รักษาพระองค์) และคงเป็นผู้ช่วยจเรการม้าและสัตว์พาหนะทหารบก- 24 มีนาคม 2459 – ราชองครักษ์เวร- สิงหาคม 2460 – พ้นจากตำแหน่งรักษาราชการแทนผู้บังคับการกรมทหารม้าที่ 2

**โอรสและธิดา**
หม่อมเจ้าทองฑีฆายุ ทองใหญ่, หม่อมลุดมิลา ทองใหญ่ ณ อยุธยา และโอรสธิดา
หม่อมเจ้าทองฑีฆายุ มีโอรสและธิดากับหม่อมลุดมิลา 4 คน คือ- หม่อมราชวงศ์จักรทอง ทองใหญ่- หม่อมราชวงศ์ผ่องลักษณ์ ทองใหญ่- หม่อมราชวงศ์พักตร์พริ้ง ทองใหญ่ - หม่อมราชวงศ์สิงคธา ทองใหญ่

**เครื่องราชอิสริยาภรณ์**
 2473ปี=2464- 2470- 2455- 2466- 2469- 2464

**อ้างอิง**
  พลตรีหม่อมเจ้า ทองฑีฆายุ  ทองใหญ่ date=2007-09-30 
หมวดหมู่:ทหารบกชาวไทย
หมวดหมู่:หม่อมเจ้าชาย
หมวดหมู่:ราชสกุลทองใหญ่
หมวดหมู่:สัตวแพทย์ชาวไทย
หมวดหมู่:อาจารย์คณะสัตวแพทยศาสตร์
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:ผู้ได้รับเหรียญ ร.ด.ม.(ศ)‎
เอ็กซ์โอ

ตัวอย่างเครื่องแลปทอป
เอกซ์โอ เป็นชื่อโน้ตบุ๊กราคาประหยัดเพื่อโครงการ One Laptop Per Child (OLPC) ที่ผลิตในไต้หวัน หรือที่เรียกว่า โน้ตบุ๊ก 100 เหรียญ แต่ ราคาจริงอยู่ที่ 176 เหรียญ
เอกซ์โอใช้ชิปของเอเอ็มดี รุ่น "จีโอด" ความเร็ว 433 เมกะเฮิร์ตซ์   กินพลังงานน้อยไม่จำเป็นต้องมี  พัดลมระบายความร้อน หน่วยความจำหลักภายในเครื่องใช้ แฟลช ชิป ขนาด 1 จิกะไบต์ และใช้ระบบปฏิบัติการลีนุกซ์ชื่อว่า "ชูการ์" ที่กินเนื้อที่เพียง 130 เมกะไบต์ มีเวิร์ด โปรเซสเซอร์, พีดีเอฟ วิวเวอร์ (สำหรับดูไฟล์พีดีเอฟ) , เบราว์เซอร์ของไฟร์ฟอกซ์และมีเดียเพลเยอร์ ใช้เทคโนโลยี "เมช" ในการเชื่อมต่อแบบไร้สาย 

**ดูเพิ่ม**
 โอแอลพีซี

**อ้างอิง**
 http://www.matichon.co.th/news_detail.php?id=766&catid=14

**แหล่งข้อมูลอื่น**
 http://www.olpcnews.com/prototypes/olpc/upside_down_laptop.html -  ภาพเด็กที่ลองใช้เอกซ์โอ
หมวดหมู่:เทคโนโลยีสารสนเทศและการสื่อสารเพื่อการพัฒนา
หมวดหมู่:ฮาร์ดแวร์คอมพิวเตอร์
บ้านเก่า

บ้านเก่า อาจหมายถึง- บ้านเก่า (วรรณกรรม) - หนังสือรวมบทกวีนิพนธ์ของโชคชัย บัณฑิต'- พิพิธภัณฑสถานแห่งชาติ บ้านเก่า - ตั้งอยู่ริมฝั่งแม่น้ำแควน้อย ในตำบลบ้านเก่า อำเภอเมืองกาญจนบุรี จังหวัดกาญจนบุรี- ตำบลบ้านเก่า อำเภอเมืองกาญจนบุรี จังหวัดกาญจนบุรี- ตำบลบ้านเก่า อำเภอพานทอง จังหวัดชลบุรี- ตำบลบ้านเก่า อำเภอด่านขุนทด จังหวัดนครราชสีมา- ตำบลบ้านเก่า อำเภอหนองฉาง จังหวัดอุทัยธานี
ค่างห้าสี

thumb
ค่างห้าสี (Red-shanked douc; Pygathrix nemaeus) จัดอยู่ในไฟลัมสัตว์มีแกนสันหลัง ชั้นสัตว์เลี้ยงลูกด้วยนม อันดับวานร เป็นค่างที่มีสีสันต่าง ๆ ห้าสีตามชื่อ
ตัวและหัวมีสีเทา แต่ตรงหน้าผากมีสีดำออกแดง หนวดเคราสีขาว หางและก้นสีขาว ผิวหน้าสีเหลือง หน้าแข้งสีแดง ได้ชื่อว่าเป็นค่างที่มีความสวยที่สุดในโลก มีความยาวลำตัวและหางรวมกัน 53-63 เซนติเมตร จัดอยู่ในบัญชีแดงของ สหภาพนานาชาติเพื่อการอนุรักษ์ธรรมชาติและทรัพยากรธรรมชาติ (IUCN) ซึ่งเป็นสัตว์ที่ใกล้สูญพันธุ์
ตัวผู้ใหญ่กว่าตัวเมียราวสองเท่า และมีขนเป็นพู่ที่เอวทั้งสองข้าง ซึ่งตัวเมีย นิสัยเงียบขรึมขี้อาย ชอบอยู่รวมกันเป็นฝูง พบในพรมแดนระหว่างประเทศลาวและเวียดนาม
อาศัยอยู่ในป่าดิบชื้นลึกและป่าที่ราบสูงซึ่งมีความสูง 200-1,400 เมตร จากระดับน้ำทะเล อาหารหลักได้แก่ ดอกไม้ ยอดอ่อนของใบไม้ แมลง รวมทั้งผลไม้บางชนิด จากการศึกษาพบว่าค่างห้าสีสามารถกินอาหารได้ถึง 450 ชนิด
อยุ่รวมกันเป็นฝูงเล็ก ๆ ราว 4-5 ตัว การสืบพันธุ์ไม่แน่นอน ตั้งท้องประมาณ 196 วัน หรือ 7 เดือนครึ่ง ออกลูกครั้งละ 1 ตัว โดยลูกค่างจะมีสีคล้ายตัวเต็มวัยแต่ซีดกว่าเล็กน้อย
ในสถานที่เลี้ยง สวนสัตว์ดุสิตในประเทศไทยเป็นสถานที่แรกที่สามารถเพาะขยายพันธุ์ค่างห้าสีได้เป็นแห่งแรกในโลก 

**อ้างอิง**

**แหล่งข้อมูลอื่น**
  พบค่างสี่สีในพื้นที่ใหม่ของเวียดนาม
หมวดหมู่:ค่าง
หมวดหมู่:สัตว์ที่พบในประเทศลาว
วิกิพีเดียภาษากรีก

ภาพโลโก้วิกิพีเดียภาษากรีก
วิกิพีเดียภาษากรีก เป็นสารานุกรมวิกิพีเดียที่จัดทำขึ้นในภาษากรีก เริ่มสร้างเมื่อ 1 ธันวาคม 2545 ปัจจุบันวิกิพีเดียภาษากรีกมีบทความมากกว่า 67,791 บทความ (ธันวาคม 2554)

**แหล่งข้อมูลอื่น**
  วิกิพีเดียภาษากรีก
กรีก
วิกิพีเดียภาษาเอสเปรันโต

วิกิพีเดียภาษาเอสเปรันโต (Vikipedio en Esperanto, pron; หรือ Esperanta Vikipedio, ) เป็นสารานุกรมวิกิพีเดียที่จัดทำขึ้นในภาษาเอสเปรันโต โดยเริ่มเปิดบริการร่วมกับวิกิพีเดียภาษาบาสก์ในวันที่ 11 พฤษภาคม พ.ศ. 2544 ถือเป็นภาษาประดิษฐ์ที่มีบทความมากที่สุดในวิกิพีเดีย 

**ภาพ**

**ดูเพิ่ม**
 ภาษาเอสเปรันโต

**อ้างอิง**

**แหล่งข้อมูลอื่น**
 วิกิพีเดียภาษาเอสเปรันโต eo- วิกิพีเดียภาษาเอสเปรันโตรุ่นโทรศัพท์ eo- Manual at Vikilibroj (Wikibooks) eo- Report at Libera Folio, March 2008 eo- Clip at Youtube.com eo
อสเปรันโต
วิกิพีเดียภาษารัสเซีย

วิกิพีเดียภาษารัสเซีย (Ру́сская Википе́дия) เป็นสารานุกรมวิกิพีเดียที่จัดทำขึ้นในภาษารัสเซีย เริ่มสร้างเมื่อ 11 พฤษภาคม ค.ศ. 2001  ณ เดือน  วิกิพีเดียภาษานี้มีบทความ :ru:Special:Statistics|N บทความ
นับตั้งแต่ช่วงต้นคริสต์ทศวรรษ 2010 วิกิพีเดียภาษารัสเซียและผู้แก้ไขประสบกับภัยคุกคามมากมายและเพิ่มมากขึ้นจากการบล็อกระดับประเทศและการบังคับขึ้นบัญชีดำโดยรัฐบาลรัสเซีย เช่นเดียวกันกับความพยายามในการตรวจพิจารณาอินเทอร์เน็ต, ใส่โฆษณาชวนเชื่อ และข้อมูลบิดเบือน โดยเหตุการณ์ล่าสุดมักเกี่ยวข้องกับสงครามรัสเซีย-ยูเครนในภูมิภาคดอนบัสใน ค.ศ. 2014 และการรุกรานยูเครนโดยรัสเซีย ค.ศ. 2022

**อ้างอิง**

**แหล่งข้อมูลอื่น**
ru วิกิพีเดียภาษารัสเซีย
*ru  วิกิพีเดียภาษารัสเซีย รุ่นโทรศัพท์
*The embassy of the Russian-language Wikipedia-  Wikipedia explains everything YouTube shows everything 
รัสเซีย
หมวดหมู่:ภาษารัสเซีย
วิกิพีเดียภาษานอร์เวย์

วิกิพีเดียภาษานอร์เวย์ เป็นสารานุกรมวิกิพีเดียที่จัดทำขึ้นในภาษานอร์เวย์ เริ่มสร้างเมื่อ 26 พฤศจิกายน ค.ศ. 2001 ปัจจุบันวิกิพีเดียภาษานอร์เวย์มีบทความมากกว่า 388,866 บทความ ( ค.ศ. 2013)

**ดูเพิ่ม**
 วิกิพีเดียภาษานีนอสก์

**แหล่งข้อมูลอื่น**
  วิกิพีเดียภาษานอร์เวย์
นอร์เวย์
วิกิพีเดียภาษาฟินแลนด์

วิกิพีเดียภาษาฟินแลนด์ (Suomenkielinen Wikipedia) เป็นสารานุกรมวิกิพีเดียที่จัดทำขึ้นในภาษาฟินแลนด์ เริ่มสร้างเมื่อ ค.ศ. 2002 ปัจจุบันวิกิพีเดียภาษาฟินแลนด์มีบทความประมาณ  บทความ ( ) วิกิพีเดียเป็นสารานุกรมเดียวในภาษาฟินแลนด์ที่ยังคงอัปเดตอยู่
ใน ค.ศ. 2013 หนังสือพิมพ์ Helsingin Sanomat ได้ตรวจสอบความน่าเชื่อถือของวิกิพีเดียภาษาฟินแลนด์ ผู้วิจัยใช้ผู้เชี่ยวชาญในการประเมินคุณภาพบทความจำนวน 134 บทความแบบสุ่ม และพบว่าร้อยละ 70 ของบทความทั้งหมดได้คะแนนดีในด้านความถูกต้อง

**ภาพ**

**อ้างอิง**

**แหล่งข้อมูลอื่น**
 fi  วิกิพีเดียภาษาฟินแลนด์- fi  วิกิพีเดียภาษาฟินแลนด์ รุ่นโทรศัพท์
ฟินแลนด์
กรมสรรพากร

กรมสรรพากร (The Revenue Department) เป็นส่วนราชการระดับกรม สังกัดกระทรวงการคลัง ที่ก่อตั้งในสมัยรัชกาลที่ 5 เมื่อวันที่ 7 ตุลาคม พ.ศ. 2433
กรมสรรพากร มีหน้าที่ในการจัดเก็บภาษีจากฐานรายได้และฐานการบริโภคภายในประเทศ ตามประมวลรัษฎากร และกฎหมายอื่นที่เกี่ยวข้องเพื่อเป็นรายได้ให้รัฐบาล เพื่อนำมาใช้พัฒนาประเทศได้แก่ ภาษีเงินได้บุคคลธรรมดา ภาษีเงินได้นิติบุคคล ภาษีเงินได้ปิโตรเลียม ภาษีมูลค่าเพิ่ม อากรแสตมป์ จากหน้าที่ดังกล่าวเมื่อมีเหตุจลาจล กรมสรรพากรจึงมักถูกวางเพลิงเสมอ อาทิเหตุการณ์ 14 ตุลา พฤษภาทมิฬ จนเป็นหน่วยงานของรัฐที่ถูกวางเพลิงมากที่สุดหน่วยงานหนึ่ง
นอกจากนั้นยังพิจารณาปรับปรุงตัวบทกฎหมาย และระบบการบริหารจัดเก็บภาษีเพื่อส่งเสริมการออม การลงทุนและการแข่งขันในการผลิตและการส่งออกกับนานาประเทศ ตลอดจนสร้างความเป็นธรรมในการกระจายรายได้ และเสริมสร้างความสมัครใจในการเสียภาษี และยังทำความตกลงระหว่างประเทศเพื่อขจัดการเก็บภาษีซ้ำซ้อนระหว่างกัน เพื่อสนับสนุนการค้าและการลงทุนระหว่างประเทศ โดยในปัจจุบันกรมสรรพากรแบ่งการบริหารเป็น 15 กอง และ 1 สำนักเลขานุการกรม

**เขตพื้นที่สรรพากร**
กรมสรรพากร ได้แบ่งพื้นที่การบริการออกเป็นภูมิภาคต่างๆ รวม 12 ภาค เรียกว่า "เขตพื้นที่สรรพากร" ทั่วประเทศ

**อ้างอิง**

**ดูเพิ่ม**
 เขตพื้นที่สรรพากร

**แหล่งข้อมูลอื่น**
  เว็บไซต์กรมสรรพากร
สรรพากร
หมวดหมู่:ภาษี
หมวดหมู่:องค์การที่ก่อตั้งในปี พ.ศ. 2433
หมวดหมู่:หน่วยงานของรัฐบาลไทยในเขตพญาไท
สรรพากร
หมวดหมู่:หน่วยงานภาครัฐที่ก่อตั้งในปี พ.ศ. 2433
ปอนด์อียิปต์

ปอนด์อียิปต์ เป็นสกุลเงินของประเทศอียิปต์ มีอัตราแลกเปลี่ยนประมาณ 5.66 ปอนด์อียิปต์ ต่อ 1 ดอลลาร์สหรัฐ

**เหรียญและธนบัตร**
เหรียญที่ใช้ได้แก่ เหรียญ 5, 10, 20, 25, 50 ปิอาสเตอร์ และ 1 ปอนด์ ธนบัตรที่ใช้ได้แก่ ธนบัตร 5, 10, 25, 50 ปิอาสเตอร์, 1, 5, 10, 20, 50, 100 และ 200 ปอนด์ และสามารถแลกเงินเป็นของไทยได้  5 บาทต่อ 10  ปิอาสเตอร์

**อ้างอิง**

**แหล่งข้อมูลอื่น**
  ปอนด์อียิปต์  
หมวดหมู่:ประเทศอียิปต์
หมวดหมู่:สกุลเงินแอฟริกา
สมเด็จพระเจ้าบรมวงศ์เธอ เจ้าฟ้าพาหุรัตมณีมัย กรมพระเทพนารีรัตน์

สมเด็จพระเจ้าบรมวงศ์เธอ เจ้าฟ้าพาหุรัตมณีมัย ประไพพรรณพิจิตร์ นริศรราชกุมารี กรมพระเทพนารีรัตน์ (19 ธันวาคม พ.ศ. 2421 - 27 สิงหาคม พ.ศ. 2430) พระราชธิดาพระองค์ที่ 24 ในพระบาทสมเด็จพระจุลจอมเกล้าเจ้าอยู่หัว ประสูติแต่สมเด็จพระศรีพัชรินทราบรมราชินีนาถ พระบรมราชชนนีพันปีหลวง เป็นพระโสทรเชษฐภคินีในพระบาทสมเด็จพระมงกุฎเกล้าเจ้าอยู่หัว และพระบาทสมเด็จพระปกเกล้าเจ้าอยู่หัว

**พระประวัติ**
สมเด็จพระเจ้าบรมวงศ์เธอ เจ้าฟ้าพาหุรัตมณีมัย ประไพพรรณพิจิตร์ นริศรราชกุมารี กรมพระเทพนารีรัตน์ ประสูติเมื่อวันพฤหัสบดี แรม 10 ค่ำ เดือนอ้าย ปีขาล สัมฤทธิศก จ.ศ. 1240 ตรงกับวันที่ 19 ธันวาคม พ.ศ. 2421 เป็นพระราชธิดาพระองค์ใหญ่ในพระบาทสมเด็จพระจุลจอมเกล้าเจ้าอยู่หัว ประสูติแต่สมเด็จพระศรีพัชรินทราบรมราชินีนาถ พระบรมราชชนนีพันปีหลวง แรกเริ่มพระองค์ยังไม่ได้รับพระราชทานพระนาม ชาววังจึงออกพระนามว่า "ทูลกระหม่อมหญิงใหญ่"
เมื่อพระองค์ตามเสด็จพระบิดาประพาสเมืองเพชรบุรีได้ 3-4 วัน ก็ประชวรไข้ จนเสด็จกลับพระนครก็ไม่หาย มีพระอาการเสวยไม่ได้ พระกายซูบผอมและร้อนบ้าง มีพระบังคนปนเสมหะ และมีพระยอดขึ้นที่พระศอบ้างพระกรรณบ้าง จนกระทั่งสิ้นพระชนม์เมื่อวันที่ 27 สิงหาคม พ.ศ. 2430 เวลา 12:42 น. ขณะพระชันษา 8 ปี 8 เดือน 11 วัน ถึงเวลา 5 โมงเย็นเศษ เชิญพระศพไปยังพระที่นั่งจักรีมหาประสาทองค์ตะวันออก สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร พระราชทานน้ำหลวงสรงพระศพ ต่อมาย้ายไปประดิษฐาน ณ หอธรรมสังเวช เคียงข้างพระโกศพระศพสมเด็จพระเจ้าลูกยาเธอ เจ้าฟ้าศิริราชกกุธภัณฑ์ แล้วโปรดให้สมเด็จพระบรมโอรสาธิราชฯ ทอดผ้าบังสุกุล พระสงฆ์ 160 รูปมีพระเจ้าน้องยาเธอ กรมหมื่นวชิรญาณวโรรส เป็นประธานสวดสดับปกรณ์
ต่อมาพระบาทสมเด็จพระจุลจอมเกล้าเจ้าอยู่หัวได้เฉลิมพระนามหลังสิ้นพระชนม์ว่า สมเด็จพระเจ้าลูกเธอ เจ้าฟ้าพาหุรัตมณีมัย ประไพพรรณพิจิตร์ นริศรราชกุมารี ในปี พ.ศ. 2431 ส่วนสมเด็จพระศรีพัชรินทราบรมราชินีนาถ พระบรมราชชนนีพันปีหลวงจึงทรงนำทรัพย์สินส่วนพระองค์ของพระราชธิดามาสร้างเป็นถนน โดยพระราชทานนามว่า "พาหุรัด" เพื่อเป็นอนุสรณ์แด่พระราชธิดาอันเป็นที่รัก 
ในวันที่ 9 พฤศจิกายน พ.ศ. 2458 พระบาทสมเด็จพระมงกุฎเกล้าเจ้าอยู่หัวมีพระราชโองการสถาปนาพระอัฐิสมเด็จพระเจ้าพี่นางเธอฯ เป็นเจ้าฟ้าต่างกรมฝ่ายในที่ "กรมพระ" มีพระนามว่า สมเด็จพระเจ้าพี่นางเธอ เจ้าฟ้าพาหุรัตมณีมัย ประไพพรรณพิจิตร์ นริศรราชกุมารี กรมพระเทพนารีรัตน์
เจ้าฟ้าพาหุรัตมณีมัยนั้น เมื่อยังเสด็จดำรงพระชนม์อยู่ ทรงมีมารยาทเรียบร้อยเป็นอันดีสมควรกับขัตติยราชกุมารี  เป็นที่เสน่หาปราโมทย์แห่งพระประยูรญาติทั้งปวงยิ่งนัก

**พระเกียรติยศ**

**พระอิสริยยศ**
 19 ธันวาคม พ.ศ. 2421 - 27 สิงหาคม พ.ศ. 2430 : สมเด็จพระเจ้าลูกเธอ เจ้าฟ้าหญิง
ภายหลังสิ้นพระชนม์- พ.ศ. 2431 : สมเด็จพระเจ้าลูกเธอ เจ้าฟ้าพาหุรัตมณีมัย ประไพพรรณพิจิตร์ นริศรราชกุมารี- 23 ตุลาคม พ.ศ. 2453 : สมเด็จพระเจ้าพี่นางเธอ เจ้าฟ้าพาหุรัตมณีมัย ประไพพรรณพิจิตร์ นริศรราชกุมารี- 9 พฤศจิกายน พ.ศ. 2458 : สมเด็จพระเจ้าพี่นางเธอ เจ้าฟ้าพาหุรัตมณีมัย ประไพพรรณพิจิตร์ นริศรราชกุมารี กรมพระเทพนารีรัตน์- 10 กรกฎาคม พ.ศ. 2478 : สมเด็จพระเจ้าบรมวงศ์เธอ เจ้าฟ้าพาหุรัตมณีมัย ประไพพรรณพิจิตร์ นริศรราชกุมารี กรมพระเทพนารีรัตน์

**พงศาวลี**

**อ้างอิง**
หมวดหมู่:พระราชธิดาในรัชกาลที่ 5
หมวดหมู่:สมเด็จพระเจ้าบรมวงศ์เธอ ชั้น 5
หมวดหมู่:เจ้าฟ้าหญิง
ทพนารีรัตน์
หมวดหมู่:เจ้านายไทยที่สิ้นพระชนม์ตั้งแต่ทรงพระเยาว์
หมวดหมู่:บุคคลในประวัติศาสตร์กรุงรัตนโกสินทร์
สมเด็จพระเจ้าบรมวงศ์เธอ เจ้าฟ้าตรีเพ็ชรุตม์ธำรง

สมเด็จพระเจ้าบรมวงศ์เธอ เจ้าฟ้าตรีเพ็ชรุตม์ธำรง เป็นพระราชโอรสพระองค์ที่ 39 ใน พระบาทสมเด็จพระจุลจอมเกล้าเจ้าอยู่หัว กับสมเด็จพระศรีพัชรินทราบรมราชินีนาถ พระบรมราชชนนีพันปีหลวง ประสูติเมื่อวันพุธ แรม 5 ค่ำ เดือน 3 ปีมะเส็ง ตรงกับวันที่ 8 กุมภาพันธ์ พ.ศ. 2425 เป็นพระอนุชาในพระบาทสมเด็จพระมงกุฎเกล้าเจ้าอยู่หัว เป็นพระเชษฐาในพระบาทสมเด็จพระปกเกล้าเจ้าอยู่หัว มีพระนามลำลองว่า "ทูลกระหม่อมกลาง" สิ้นพระชนม์เมื่อวันที่ 22 พฤศจิกายน พ.ศ. 2430 สิริพระชันษา 5 ปี พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้สร้างถนนขึ้นและพระราชทานชื่อถนนว่า "ถนนตรีเพชร" เพื่อเป็นอนุสรณ์แก่สมเด็จพระเจ้าบรมวงศ์เธอ เจ้าฟ้าตรีเพ็ชรุตม์ธำรง พระราชโอรส
"สมเด็จพระเจ้าลูกยาเธอ เจ้าฟ้าตรีเพ็ชรุตม์ธำรง นริศรวงศ์เทวราช วโรภโตชาดพิสุทธิ์ รัตนบุรุษย์จุฬาลงกรณ์ บดินทรเทพวโรรส อดุยยศวิสุทธิกระษัตริย์ ขัตติยราชกุมาร"
เดิมนั้นถนนตรีเพชรเริ่มต้นตั้งแต่ถนนเจริญกรุงจดถนนพาหุรัด ต่อมาใน พ.ศ. 2441 ทรงพระกรุณาโปรดเกล้าฯ ให้ตัดถนนตรีเพชรต่อจากถนนพาหุรัดถึงถนนจักรเพชร และใน พ.ศ. 2475 มีงานฉลองอาณาจักรรัตนโกสินทร์ 150 ปี พระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าฯ ให้สร้างสะพานพระพุทธยอดฟ้าขึ้นในแนวตรงจากถนนตรีเพชร จึงให้ขยายถนนตรีเพชรตั้งแต่ช่วงจดถนนพาหุรัดถึงช่วงจรดถนนจักรเพชร

**พระอิสริยยศ**
 สมเด็จพระเจ้าลูกยาเธอ เจ้าฟ้าตรีเพ็ชรุตม์ธำรง (8 กุมภาพันธ์ พ.ศ. 2425 - 23 ตุลาคม พ.ศ. 2453)- สมเด็จพระเจ้าน้องยาเธอ เจ้าฟ้าตรีเพ็ชรุตม์ธำรง (23 ตุลาคม พ.ศ. 2453 - 26 พฤศจิกายน พ.ศ. 2468)- สมเด็จพระเจ้าพี่ยาเธอ เจ้าฟ้าตรีเพ็ชรุตม์ธำรง (26 พฤศจิกายน พ.ศ. 2468 - 10 กรกฎาคม พ.ศ. 2478)- สมเด็จพระเจ้าบรมวงศ์เธอ เจ้าฟ้าตรีเพ็ชรุตม์ธำรง (10 กรกฎาคม พ.ศ. 2478 เป็นต้นไป)

**พงศาวลี **
หมวดหมู่:พระราชโอรสในรัชกาลที่ 5
หมวดหมู่:สมเด็จพระเจ้าบรมวงศ์เธอ ชั้น 5
หมวดหมู่:เจ้าฟ้าชาย
หมวดหมู่:เจ้านายไทยที่สิ้นพระชนม์ตั้งแต่ทรงพระเยาว์
หมวดหมู่:บุคคลในประวัติศาสตร์กรุงรัตนโกสินทร์
สตาร์ทติง / บอร์นทูบี...

สตาร์ทติ้ง / บอร์น ทู บี... (Startin' / Born To Be...) เป็นซิงเกิลที่ 39 ของอายูมิ ฮามาซากิ  วางจำหน่ายเมื่อวันที่ 8 มีนาคม พ.ศ. 2549  โดยเป็นซิงเกิลที่ 26 ที่เปิดตัวในอันดับที่ 1 ของออริกอนชาร์ต  ซึ่งเป็นการทำลายสถิติของเซย์โกะ มัตสึดะที่มีซิงเกิลอันดับ 1 ออริกอนชาร์ต 25 ซิงเกิล  และซิงเกิลนี้มียอดขายรวม 188,551 แผ่น
เพลง Startin' ใช้ประกอบเพลงเปิดของเกมโอนิมุฉะ : ดอว์น ออฟ ดรีม  โดยที่เพลงปิดคือเพลง "rainy day" จากอัลบั้ม (miss)understood ส่วนเพลง Born To Be... ถูกใช้เป็นเพลงประกอบการถ่ายทอดสดการแข่งขันกีฬาโอลิมปิคฤดูหนาว 2006ของสถานีโทรทัศน์นิปปอน ทีวี
มิวสิกวิดีโอเพลง Startin' นั้นเป็นการผสมผสานระหว่างมิวสิกวิดีโอ Toxic ของบริทนีย์ สเปียร์ส  และมิวสิกวิดีโอ Work It ของมิสซีย์ เอเลียตต์  และการแต่งตัวตามสไตล์ของภาพยนตร์เรื่องนางฟ้าซามูไร  
ส่วนมิวสิกวิดีโอเพลง Born To Be... นั้นใช้โทนของแสงเหลืองและสีส้มเป็นหลัก  โดยมีแดนเซอร์และวงดนตรีเล่นประกอบในฉาก  และมีภาพวิดีโอของผู้คนที่เล่าความฝันของตนเองในช่วงท้ายของมิวสิกวิดีโอ

**รายชื่อเพลง**
1. Startin' "Original Mix" 
2. Born To Be... "Original Mix" 
3. teens "Acoustic Version" 
4. Startin' "Original Mix -Instrumental-" 
5. Born To Be... "Original Mix -Instrumental-" 

**มิวสิกวิดีโอ**
1. Startin' (video clip) 
2. Born To Be... (video clip) 

**การแสดงสด**
 3 มีนาคม พ.ศ. 2549 – Music Fighter – "Startin' "- 10 มีนาคม พ.ศ. 2549 – Music Station – "Born To Be…"- 10 มีนาคม พ.ศ. 2549 – Music Fighter – "Born To Be…"- 11 มีนาคม พ.ศ. 2549 – CDTV – "Startin' "- 31 มีนาคม พ.ศ. 2549 – Music Station – "teens ~acoustic version~"- 3 เมษายน พ.ศ. 2549 – Hey! Hey! Hey! – "teens ~acoustic version~"

**ชาร์ต**
ออริกอนชาร์ต (ในญี่ปุ่น)

**แหล่งข้อมูลอื่น**
  ข้อมูลของเอเว็กซ์แทร็กซ์ date=2006-04-12  -  CD+DVD ข้อมูลของเอเว็กซ์แทร็กซ์ date=2006-04-12  -  ข้อมูลของออริกอน
หมวดหมู่:ซิงเกิลในปี พ.ศ. 2549
หมวดหมู่:เพลงญี่ปุ่น
หมวดหมู่:เพลงของอายูมิ ฮามาซากิ
หมวดหมู่:ซิงเกิลอันดับที่ 1 ออริกอนชาร์ต
บลูเบิร์ด

บลู เบิร์ด (Blue Bird) เป็นซิงเกิลที่ 40 ของอายูมิ ฮามาซากิ  เป็นซิงเกิลที่ขึ้นถึงอันดับที่ 1 ติดต่อกันเป็นซิงเกิลที่ 15 และเป็นซิงเกิลที่ 27 ที่ได้อันดับที่ 1 ออริกอนชาร์ต  โดยได้วางจำหน่ายใน 3 แบบ คือ ซีดี แบบ A, ซีดี+ดีวีดี แบบ B และซีดี+ดีวีดี แบบ C  โดยซีดี+ดีวีดี แบบ B มีเบื้องหลังมิวสิกวีดีโอเพลง BLUE BIRD  ส่วนซีดี+ดีวีดี แบบ C มีเบื้อหลังมิวสิกวีดีโอ Beautiful Fighters  ในตอนแรกซิงเกิลบลูเบิร์ดถูกกำหนดให้เป็นทริปเปิ้ล เอ ไซด์ซิงเกิล  แต่ตอนหลังเปลี่ยนในมาเป็นแม็กซี่ซิงเกิลแทน  
มิวสิกวีดีโอเพลง BLUE BIRD ถ่ายทำในชายทะเลที่เกาะกวม  เป็นเรื่องราวของการพักผ่อนของอายูและเพื่อนทีมงาน  ส่วนมิวสิกวีดีโอ Beautiful Fighters เป็นเรื่องเกี่ยวกับการต่อสู้ของผู้หญิงที่มีต่ออุปสรรคในการทำงานของเธอ  และสุดท้ายก็ฟันฝ่าอุปสรรคออกมาได้

**รายชื่อเพลง**
# Blue Bird "Original Mix" 
# Beautiful Fighters "Original Mix" 
# Ladies Night ～another night～ 
# Blue Bird "Harderground remix" 
# Blue Bird "Original Mix -Instrumental-" 
# Beautiful Fighters "Original Mix -Instrumental-" 

**มิวสิกวีดีโอ CD+DVD แบบ B**
# Blue Bird (video clip)　 
# Beautiful Fighters (video clip) 
# Blue Bird (making clip) 

**มิวสิกวีดีโอ CD+DVD แบบ C**
# Blue Bird (video clip) 
# Beautiful Fighters (video clip) 
# Beautiful Fighters (making clip) 

**การแสดงสด**
 11 มิถุนายน พ.ศ. 2549 - Domoto Kyodai - "Blue Bird"- 16 มิถุนายน พ.ศ. 2549 - Music Station - "Blue Bird"- 23 มิถุนายน พ.ศ. 2549 - Music Fighter - "Blue Bird"- 23 มิถุนายน พ.ศ. 2549 - Music Station - "Blue Bird"- 24 มิถุนายน พ.ศ. 2549 - CDTV - "Blue Bird"- 25 มิถุนายน พ.ศ. 2549 - Avex Shareholders Meeting - "Blue Bird"

**ชาร์ต**
ออริกอนชาร์ต (ในญี่ปุ่น)
หมวดหมู่:ซิงเกิลในปี พ.ศ. 2549
หมวดหมู่:เพลงญี่ปุ่น
หมวดหมู่:เพลงของอายูมิ ฮามาซากิ
หมวดหมู่:ซิงเกิลอันดับที่ 1 ออริกอนชาร์ต
อำเภอน้ำขุ่น

น้ำขุ่น เป็นอำเภอหนึ่งในจังหวัดอุบลราชธานี อยู่ในเขตชายแดนไทย-กัมพูชา ประชาชนในพื้นที่มีการใช้ภาษาท้องถิ่นที่มีทั้งภาษาไทย ภาษาอีสาน และภาษาเขมร อำเภอน้ำขุ่นเป็นพื้นที่สำคัญเนื่องจากอยู่ใกล้อุทยานแห่งชาติเขาพระวิหารจากฝั่งจังหวัดอุบลราชธานีมากที่สุด โดยอุทยานแห่งชาติเขาพระวิหารมีบริเวณรอยต่อที่อยู่ในพื้นที่อำเภอกันทรลักษ์ จังหวัดศรีสะเกษ อำเภอน้ำขุ่นและอำเภอน้ำยืนที่เชื่อมต่อกันตามแนวเทือกเขาพนมดงรัก โดยพื้นที่ป่าของเขตอุทยานแห่งชาติฝั่งจังหวัดอุบลราชธานีมีพื้นที่ป่ามากถึง 40,000 ไร่  

**ที่ตั้งและอาณาเขต**
อำเภอน้ำขุ่นตั้งอยู่ทางทิศตะวันตกเฉียงใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอกันทรลักษ์ (จังหวัดศรีสะเกษ) อำเภอทุ่งศรีอุดม และอำเภอเดชอุดม- ทิศตะวันออก ติดต่อกับอำเภอน้ำยืน- ทิศใต้ ติดต่อกับจังหวัดพระวิหาร (ประเทศกัมพูชา)- ทิศตะวันตก ติดต่อกับอำเภอกันทรลักษ์ (จังหวัดศรีสะเกษ)

**ประวัติ**
ท้องที่อำเภอน้ำขุ่นเดิมเป็นส่วนหนึ่งของอำเภอน้ำยืน ทางราชการได้แบ่งพื้นที่การปกครองออกมาตั้งเป็น กิ่งอำเภอน้ำขุ่น ตามประกาศกระทรวงมหาดไทยลงวันที่ 26 มิถุนายน พ.ศ. 2539 โดยมีผลบังคับตั้งแต่วันที่ 15 กรกฎาคม ปีเดียวกัน และต่อมาในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะขึ้นเป็น อำเภอน้ำขุ่น โดยมีผลบังคับตั้งแต่วันที่ 8 กันยายน ปีเดียวกัน

**การแบ่งเขตการปกครอง**

**การปกครองส่วนภูมิภาค**
อำเภอน้ำขุ่นแบ่งเขตการปกครองย่อยออกเป็น 4 ตำบล 55 หมู่บ้าน ได้แก่ 

**การปกครองส่วนท้องถิ่น**
ท้องที่อำเภอน้ำขุ่นประกอบด้วยองค์กรปกครองส่วนท้องถิ่น 4 แห่ง ได้แก่- เทศบาลตำบลขี้เหล็ก ครอบคลุมพื้นที่ตำบลขี้เหล็กทั้งตำบล- เทศบาลตำบลตาเกา ครอบคลุมพื้นที่ตำบลตาเกาทั้งตำบล- องค์การบริหารส่วนตำบลไพบูลย์ ครอบคลุมพื้นที่ตำบลไพบูลย์ทั้งตำบล- องค์การบริหารส่วนตำบลโคกสะอาด ครอบคลุมพื้นที่ตำบลโคกสะอาดทั้งตำบล

**อ้างอิง**
น้ำขุ่น
กลิตเตอร์ / เฟทเท็ตด์

"กลิตเตอร์ / เฟทเท็ตด์" (giltter / fated) เป็นซิงเกิลลำดับที่ 41 ของอายูมิ ฮามาซากิ และเป็นซิงเกิลแรกหลังจากออกซิงเกิล "บลูเบิร์ด" เมื่อปีก่อน ขึ้นชาร์ตออริกอนในอันดับที่ 1 โดยมียอดขายรวมประมาณ 160,000 ชุด
เพลง "กลิตเตอร์" เป็นเพลงประกอบโฆษณา ZESPRI Kiwi, เพลง "เฟทเท็ตด์" เป็นเพลงประกอบภาพยนตร์เรื่อง "ไคเด็น" และเพลง "ซีเคร็ต" เป็นเพลงประกอบภาพยนตร์ฮ่องกงเรื่อง "Confession of Pain" นอกจากนี้เพลง "ซีเคร็ต" ยังบรรจุไว้ในอัลบั้ม ซีเคร็ต อีกด้วย
มิวสิกวิดีโอของเพลง "กลิตเตอร์" และ "เฟทเท็ตด์" ได้นำมาสร้างเป็นเรื่องราวในภาพยนตร์สั้น "距愛 ～Distance Love～" โดยมีน ฌอน ยู นักแสดงชาวฮ่องกงเป็นพระเอกมิวสิกวิดีโอ ถ่ายทำในฮ่องกง

**ดิสแทนส์เลิฟ**
มิวสิกวิดีโอ "กลิตเตอร์" เป็นเรื่องราวของอายูมิที่ได้ไปโปรโมตอัลบั้ม ซีเคร็ต และ อะเบสท์ทู ที่ฮ่องกงและได้พบกับบอร์ดี้การ์ดหนุ่มที่มาช่วยไว้ตอนถูกนักข่าวเบียดจนเกือบหกล้ม จากนั้นขณะถ่ายทำมิวสิกวิดีโออยู่โคมไฟประกอบฉากได้ตกลงมา แต่โชคดีที่ได้บอร์ดี้การ์ดหนุ่มมาช่วยไว้ ต่อมาได้ส่งข้อความผ่านทางเครื่องแปลภาษา ในขณะที่อายูมิได้หลบหนีแฟนเพลงที่วิ่งตามก็ได้บอร์ดี้การ์ดหนุ่มผู้นั้นช่วยไว้จนก่อให้เกิดความรักในที่สุด แต่ด้วยความแตกต่างกันของคนสองคนจึงต้องแอบซ่อนความสัมพันธ์เอาไว้ โดยก่อนที่อายูมิจะกลับได้ให้แหวนคล้ายที่สร้อยของฌอนเอาไว้เป็นที่ระลึกก่อนกลับที่พักไป
ในขณะที่มิวสิกวิดีโอเพลง "เฟทเท็ตด์" เป็นเรื่องราวในขณะที่ฌอนยังคิดหนักเกี่ยวกับความรักของสองคนในอ่างน้ำเขาก็ฝันร้ายขึ้นมาจนทำให้ตัวเองสับสนไปหมด วันต่อมาในขณะที่อายูมิกำลังแถลงข่าวเธอได้เผลอปัดแก้วน้ำตกลงบนพื้น แต่ก็ไม่มีอะไรเกิดขึ้น โดยก่อนกลับเธอได้ส่งข้อความกับฌอนว่าจะทำพิธีแต่งงานกันลับๆในคืนนี้ แต่ในขณะที่อายูมิกำลังเดินทางไปโบสถ์นั้นเอง เธอได้เห็นสภาพรถมอร์เตอร์ไซต์ที่ฌอนขับมาประสบอุบัติเหตุจนเสียชีวิต เธอเสียใจเป็นอย่างมาก และได้นั่งร้องไห้อยู่ริมน้ำ โดยที่ฉากจบของ "距愛 ～Distance Love～"จะอยู่ที่ร่มสองคันที่ว่างเปล่า

**รายชื่อเพลง**
# กลิตเตอร์ "original mix"
# เฟทเท็ตด์ "original mix"
# ซีเคร็ต "original mix"
# กลิตเตอร์ "original mix -Instrumental-"
# เฟทเท็ตด์ "original mix -Instrumental-"

**มิวสิกวิดีโอ**
# "距愛 ～Distance Love～"(glitter / fated) short film 

**การแสดงสด**
 13 กรกฎาคม พ.ศ. 2550 - Music Station - "Glitter"- 13 กรกฎาคม พ.ศ. 2550 - Music Fighter - "Fated"- 14 กรกฎาคม พ.ศ. 2550 - CDTV - "Glitter"- 16 กรกฎาคม พ.ศ. 2550 - Hey!Hey!Hey! - "Glitter"- 20 กรกฎาคม พ.ศ. 2550 - Music Japan - "Glitter"- 20 กรกฎาคม พ.ศ. 2550 - Music Station - "Fated"

**ชาร์ต**
ชาร์ตออริกอน
หมวดหมู่:ซิงเกิลในปี พ.ศ. 2550
หมวดหมู่:เพลงญี่ปุ่น
หมวดหมู่:เพลงของอายูมิ ฮามาซากิ
หมวดหมู่:ซิงเกิลอันดับที่ 1 ออริกอนชาร์ต
สถานีย่อย:พรรณพฤกษา/ข่าว/archive

หน้านี้เป็นข่าวเก่าที่นำเสนอใน สถานีย่อย:พรรณพฤกษา

**พฤศจิกายน**

**ตุลาคม**

**กันยายน**

**สิงหาคม**

**กรกฎาคม**
หมวดหมู่:สถานีย่อยพรรณพฤกษา
แม่แบบ:เหตุการณ์ปัจจุบัน/2550 สิงหาคม 26

* รัฐบาลกรีซประกาศภาวะฉุกเฉิน หลังจากเกิดไฟป่าทางตอนใต้ของประเทศ ใกล้กับโบราณสถานโอลิมเปีย  (CNN)
}
แม่แบบ:เหตุการณ์ปัจจุบัน/2550 สิงหาคม 27

* เอเซอร์บริษัทคอมพิวเตอร์จากไต้หวัน วางแผนจะซื้อเกตเวย์บริษัทคอมพิวเตอร์จากรัฐแคลิฟอร์เนีย ในราคากว่า 710 ล้านดอลลาร์สหรัฐ ซึ่งจะส่งผลให้เอเซอร์เป็นบริษัทผลิตคอมพิวเตอร์ส่วนบุคคลอันดับ 3 ของโลก แซงหน้าเลโนโวจากจีน  ในตลาดคอมพิวเตอร์ปัจจุบันนั้น อันดับสองคือ ฮิวเลตต์-แพคการ์ด และ อันดับหนึ่งคือ เดลล์  (ซีเอ็นเอ็น)
}
รายชื่องู

รายชื่องู เป็นการรวบรวมรายชื่องูในแต่ละสายพันธุ์ทั่วโลก เพื่อเป็นการสะดวกต่อค้นหา การศึกษา ค้นคว้าเกี่ยวกับวงจรชีวิตความเป็นอยู่ของงู
สำหรับผู้ที่จะเพิ่มเติมรายชื่องู ขอให้เรียงลำดับตามตัวอักษร เพื่อให้ง่ายต่อการเพิ่มเติมรายชื่อ ในส่วนของรายชื่องูที่มีคนเริ่มเขียนบทความแล้วดูได้ที่ หมวดหมู่รายชื่องู
------
ณรงค์เดช นันทโพธิ์เดช

พันโท ณรงค์เดช นันทโพธิ์เดช (8 สิงหาคม พ.ศ. 2490 — 22 พฤษภาคม พ.ศ. 2528) เป็นอดีตผู้บังคับกองพันทหารราบที่ 2 กรมทหารราบที่ 21 รักษาพระองค์ ผู้ก่อตั้งหลักสูตรทหารเสือราชินี และเคยดำรงตำแหน่ง ผู้อำนวยการโครงการพัฒนาตามพระราชดำริ

**ประวัติ**
ณรงค์เดช เกิดเมื่อวันที่ 8 สิงหาคม พ.ศ. 2490 ที่อำเภอเมือง จังหวัดอุบลราชธานี เป็นบุตรชายของ พ.ต.ท. บุญเลิศ นันทโพธิ์เดช และนางวันทนา นันทโพธิ์เดช มีพี่น้องร่วมบิดามารดาด้วยกัน 4 คน คือ
# นางจันทนา วีระเถกิงชีวี
# นางสะอาดวงศ์ กมลรัตน์พิมมูล
# นายอัคฤทธิ์ นันทโพธิ์เดช
# นายธรรมศักดิ์ นันทโพธิ์เดช
ณรงค์เดชมีลูก 2 คน ได้แก่ 
# น.ส.พิมลแข นันทโพธิ์เดช
# พ.ต. ณัชร นันทโพธิ์เดช

**การศึกษา**
จบการศึกษาจากโรงเรียนเตรียมทหาร รุ่นที่ 8 ต่อมาขณะศึกษาที่โรงเรียนนายร้อยพระจุลจอมเกล้า เขาชนะเลิศการแข่งขันวิ่งมินิมาราธอน 10 กิโลเมตร ถึง 3 ปีซ้อน เป็นผู้เชี่ยวชาญศิลปะแม่ไม้มวยไทย, การต่อสู้ด้วยมือเปล่า, การใช้อาวุธทุกชนิด โดยเฉพาะปืน, การกระโดดร่ม และการดำน้ำ
พระบาทสมเด็จพระปรมินทรมหาภูมิพลอดุลยเดช และสมเด็จพระนางเจ้าสิริกิติ์ พระบรมราชินีนาถ ทรงพระกรุณาโปรดเกล้าฯ ให้ พ.ท. ณรงค์เดช เป็นหนึ่งในผู้ปฏิบัติหน้าที่ถวายการรับใช้ จนเป็นที่ประจักษ์มากมายหลายครั้ง โดยขณะมียศพันตรี เขาประพันธ์คำร้องเพลง จากยอดดอย ถวายสมเด็จฯ พระบรมราชินีนาถ แล้วทรงมอบให้ แมนรัตน์ ศรีกรานนท์ เป็นผู้ประพันธ์ทำนอง
ต่อมาเมื่อ พ.ศ. 2522 จรัล มโนเพ็ชร ศิลปินนักร้อง ทำหนังสือขอพระราชทานพระบรมราชานุญาต นำมาขับร้องลงในอัลบั้มเพลงโฟล์คซอง "จากยอดดอย" ปัจจุบัน ใช้เป็นเพลงประจำมหาวิทยาลัยธุรกิจบัณฑิตย์
พ.ท. ณรงค์เดช เดินทางไปศึกษา หลักสูตรเสนาธิการทหารบก ที่ค่ายเลเวนเวิร์ธ ประเทศสหรัฐอเมริกา และยังใช้เวลาว่างเรียนการบิน การกระโดดร่ม และการดำน้ำ พร้อมกันไปด้วย ต่อมายังศึกษาต่อระดับปริญญาโท สาขารัฐประศาสนศาสตร์ ทว่าเขาถึงแก่กรรมอย่างกะทันหันที่นั่นเอง ด้วยอาการหัวใจล้มเหลวอย่างฉับพลัน ขณะกำลังนั่งพักระหว่างเล่นกีฬาเทนนิส เมื่ออายุ 38 ปี สมเด็จฯ พระบรมราชินีนาถ ทรงรับศพไว้ในพระบรมราชานุเคราะห์โดยตลอด ทั้งเสด็จฯ พระราชทานเพลิงศพด้วยพระองค์เอง เมื่อวันที่ 15 สิงหาคม พ.ศ. 2528
พ.ท. ณรงค์เดช มีน้องชายต่างมารดาคือ พล.ต. เกรียงศักดิ์ นันทโพธิ์เดช ผู้ทรงคุณวุฒิกองทัพบก

**เครื่องราชอิสริยาภรณ์**
พ.ท.  ได้รับพระราชทานเครื่องราชอิสริยาภรณ์ต่าง ๆ ดังนี้

**ดูเพิ่ม**
 กรมทหารราบที่ 21 รักษาพระองค์- จากยอดดอย

**อ้างอิง**
  หน้า = 
หมวดหมู่:บุคคลจากอำเภอเมืองอุบลราชธานี
หมวดหมู่:ทหารบกชาวไทย
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:ผู้ได้รับเครื่องราชอิสริยาภรณ์ ย.ร.
หมวดหมู่:ผู้ได้รับเครื่องราชอิสริยาภรณ์ ต.ม.
หมวดหมู่:ผู้ได้รับเหรียญรัตนาภรณ์ ภ.ป.ร.4
หมวดหมู่:บุคคลจากโรงเรียนเตรียมทหาร
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:บุคคลจากโรงเรียนอุดรพิทยานุกูล
รายชื่อนก

รายชื่อนก เป็นการรวบรวมรายชื่อนกในแต่ละวงศ์ สกุลและชนิดทั่วโลก เพื่อเป็นการสะดวกต่อค้นหา การศึกษา ค้นคว้าเกี่ยวกับวงจรชีวิตความเป็นอยู่ของนก
สำหรับผู้ที่จะเพิ่มเติมรายชื่อนก ขอให้เรียงลำดับตามตัวอักษร เพื่อให้ง่ายต่อการเพิ่มเติมรายชื่อ ในส่วนของรายชื่อนกที่มีคนเริ่มเขียนบทความแล้วดูได้ที่ หมวดหมู่รายชื่อนก


**ดูเพิ่ม**
 รายชื่อสัตว์
นก
รวมเหล่ายอดคนพิทักษ์โลก

รวมเหล่ายอดคนพิทักษ์โลก (The Incredibles) เป็นภาพยนตร์คอมพิวเตอร์แอนิเมชันแนวซูเปอร์ฮีโร ตลก กำกับและเขียนโดยแบรด เบิร์ด อำนวยการสร้างโดยพิกซาร์ ออกฉายในปี 2547 โดยวอลต์ดิสนีย์พิกเจอส์
รวมเหล่ายอดคนพิทักษ์โลก ได้รับ 2 รางวัลออสการ์ ในสาขาภาพยนตร์แอนิเมชันยอดเยี่ยม และสาขาลำดับเสียงยอดเยี่ยม

**ทีมพากย์**
 เครก ที. เนลสัน พากย์เป็น บ็อบ พาร์/มิสเตอร์อินเครดิเบิล- ฮอลลี ฮันเตอร์ พากย์เป็น เฮเลน พาร์/อิลาสติเกิร์ล- ซาราห์ วอเวลล์ พากย์เป็น ไวโอเล็ต พาร์- สเปนเซอร์ ฟ็อกซ์ พากย์เป็น แดเชียล รอเบิร์ต พาร์/เดอะแดช- เจสัน ลี พากย์เป็น บัดดี ไพน์/อินเครดิ-บอย/ซินโดรม- แซมมวล แอล. แจ็กสัน พากย์เป็น ลูเชียส เบสต์/ฟรอโซน- เอลิซาเบธ เปญา พากย์เป็น มิราจ- แบรด เบิร์ด พากย์เป็น เอดนา โมด

**ภาคต่อ**
รวมเหล่ายอดคนพิทักษ์โลก 2 มีกำหนดฉาย 21 มิถุนายน 2561 โดยจะได้แบรด เบิร์ดและไมเคิล จิอัคคิโนกลับมากำกับและทำดนตรีประกอบตามลำดับ

**อ้างอิง**

**แหล่งข้อมูลอื่น**
0317705
*The Incredibles
*33816
*287450
*incredibles
*the-incredibles
*incredibles- The Incredibles production notes date=2016-03-28 
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์แอนิเมชัน
หมวดหมู่:ภาพยนตร์แอนิเมชันยอดเยี่ยม รางวัลออสการ์
หมวดหมู่:ภาพยนตร์โดยพิกซาร์
หมวดหมู่:ตระกูลสมมุติ
หมวดหมู่:ซูเปอร์ฮีโรเด็ก
หมวดหมู่:ตัวละครกลุ่มห้า
หมวดหมู่:ภาพยนตร์ที่กำกับโดย แบรด เบิร์ด
หมวดหมู่:ภาพยนตร์แอนิเมชันโดยวอลต์ดิสนีย์พิกเชอส์
คารอลส์ (เพลงอายูมิ ฮามาซากิ)

คารอลส์ (CAROLS) เป็นซิงเกิลที่ 34 ของอายูมิ ฮามาซากิ  เปิดตัวสัปดาห์แรกที่อันดับ 1 ออริกอนชาร์ต  โดยเป็นซิงเกิลที่ 21 ที่สามารถขึ้นถึงอันดับที่ 1 ด้วยยอดขาย 177,778 แผ่น  และมียอดขายรวมมากกว่า 340,000 แผ่น  โดยซิงเกิลนี้เป็นซิงเกิลเดียวของอายูมิ ฮามาซากิที่วางจำหน่ายในรูปแบบดีวีดีออดิโอ  และซุปเปอร์ออดิโอซีดี  ซึ่ง CAROLS เป็นซิงเกิลสุดท้ายของอัลบั้ม My Story
มิวสิกวีดีโอเพลง CAROLS เป็นภาพขาว-ดำ  มีฉากเป็นเวทีของโรงละครที่ว่างเปล่า  และอายูมิแสดงเป็นนักร้องที่ขึ้นมาร้องเพลงบนเวทีที่ไม่มีผู้ชม  โดยเนื้อหาแสดงถึงความเศร้าหมอง

**รายชื่อเพลง**
1. CAROLS "Original Mix"
2. CAROLS "Criminal Tribal Mix"
3. CAROLS "Hammond B-3 Whisper"
4. CAROLS "Original Mix -Instrumental-"

**มิวสิกวีดีโอ**
CAROLS (video clip)

**การแสดงสด**
 24 กันยายน พ.ศ. 2547 – PopJam- 24 กันยายน พ.ศ. 2547 – Music Station- 26 กันยายน พ.ศ. 2547 – CDTV- 30 กันยายน พ.ศ. 2547 – AX Music- 8 ตุลาคม พ.ศ. 2547 – Music Station- 18 ตุลาคม พ.ศ. 2547 – Hey! Hey! Hey!- 15 ธันวาคม พ.ศ. 2547 – Best Artist- 24 ธันวาคม พ.ศ. 2547 – Music Station

**ชาร์ต**
ออริกอนชาร์ต (ในญี่ปุ่น)
หมวดหมู่:เพลงในปี พ.ศ. 2547
หมวดหมู่:ซิงเกิลในปี พ.ศ. 2547
หมวดหมู่:เพลงญี่ปุ่น
หมวดหมู่:เพลงของอายูมิ ฮามาซากิ
หมวดหมู่:ซิงเกิลอันดับที่ 1 ออริกอนชาร์ต
อินสไปเออร์ (เพลง)

อินสไปเออร์ (Inspire) เป็นซิงเกิลที่ 33 ของอายูมิ ฮามาซากิ  วางจำหน่ายเมื่อวันที่ 28 กรกฎาคม พ.ศ. 2547  เปิดตัวสัปดาห์แรกในอันดับที่ 1 ของออริกอนชาร์ต  มียอดขายรวม 420,000 แผ่น  โดยเป็นซิงเกิลที่มียอดขายสูงที่สุดของอายูมิ ฮามาซากิในปี พ.ศ. 2547 
มิวสิกวีดีโออินสไปเออร์ ถ่ายทำที่นครลอสแอนเจลิส  ประเทศสหรัฐอเมริกา  และมิวสิกวีดีโอเพลง GAME ถ่ายทำที่สตูดิโอที่ประเทศญี่ปุ่น  โดยเพลง GAME มีการนำเสียงดนตรีประกอบเกมเข้ามาใส่ในทำนองอีกด้วย  

**รายชื่อเพลง**
1. INSPIRE "Original Mix" 
2. GAME "Original Mix" 
3. INSPIRE "Original Mix -Instrumental-" 
4. GAME "Original Mix -Instrumental-" 

**มิวสิกวีดีโอ**
1. INSPIRE (video clip) 

2. GAME (video clip)

**การแสดงสด**
 22 กรกฎาคม พ.ศ. 2547 – AX Music – "Inspire" - 23 กรกฎาคม พ.ศ. 2547 – PopJam – "Game" - 23 กรกฎาคม พ.ศ. 2547 – Music Station – "Inspire" และ "Game" - 24 กรกฎาคม พ.ศ. 2547 – CDTV – "Inspire" - 27 กรกฎาคม พ.ศ. 2547 – CDTV Special – "Game" - 2 สิงหาคม พ.ศ. 2547 – Hey! Hey! Hey! – "Inspire" - 11 สิงหาคม พ.ศ. 2547 – Sokuhou Uta no Daijiten – "Inspire" - 31 ธันวาคม พ.ศ. 2547 – CDTV Special 2004-2005 – "Inspire" และ "Game"

**ชาร์ต**
ออริกอนชาร์ต (ในญี่ปุ่น)
หมวดหมู่:ซิงเกิลในปี พ.ศ. 2547
หมวดหมู่:เพลงญี่ปุ่น
หมวดหมู่:เพลงของอายูมิ ฮามาซากิ
หมวดหมู่:ซิงเกิลอันดับที่ 1 ออริกอนชาร์ต
วิกิพีเดียภาษาเวียดนาม

วิกิพีเดียภาษาเวียดนาม (Wikipedia tiếng Việt) เป็นสารานุกรมวิกิพีเดียที่จัดทำขึ้นในภาษาเวียดนาม เริ่มสร้างเมื่อเดือนพฤศจิกายน ค.ศ. 2002 คู่แข่งหลักของวิกิพีเดียภาษาเวียดนามคือ พจนานุกรมสารานุกรมเวียดนาม (Từ điển Bách khoa toàn thư Việt Nam) พจนานุกรมสารานุกรมที่ได้รับเงินสนับสนุนจากรัฐ ซึ่งมีให้ใช้ในอินเทอร์เน็ตด้วย

**เนื้อหา**
ณ เดือน  วิกิพีเดียภาษานี้มีบทความประมาณ  บทความ ทำให้เป็นวิกิพีเดียที่มีจำนวนบทความมากเป็นอันดับ 5 ในบรรดาภาษาที่ไม่ใช่ภาษายุโรป ส่วนสถิติ ณ ค.ศ. 2019 วิกิพีเดียภาษานี้มีบทความเพียง 449,000 บทความ โดยร้อยละ 63 สร้างขึ้นโดยบอต ทำให้เป็นวิกิพีเดียที่มีจำนวนบทความมากเป็นอันดับที่ 3 ในบรรดาภาษาที่ไม่ใช่ภาษายุโรปในเวลานั้น (เป็นรองเพียงวิกิพีเดียภาษาญี่ปุ่นและภาษาจีน)

**การก่อกวน**
สื่อในเวียดนามักตีพิมพ์ข่าวการก่อกวนในวิกิพีเดียภาษาเวียดนาม หนังสือพิมพ์บางส่วนได้รายงานผู้ใช้ในวิกิพีเดียภาษาเวียดนามก่อกวนเนื้อหาต่าง ๆ ส่วนใหญ่มักเป็นบทความเกี่ยวกับนักร้อง นักแสดง หรือตัวละคร หนังสือพิมพ์เหล่านี้เผยแพร่ข่าวนี้ทันทีที่มีการก่อกวน
บุคคลบางส่วนที่ตกเป็นเหยื่อจากการก่อกวนได้แก่: Hồ Ngọc Hà, Bảo Thy, Nguyễn Cao Kỳ Duyên (MC) และ Kỳ Duyên (miss) หรือไอแซก นิวตันกับเนื้อหาอื่น ๆ

**อ้างอิง**

**แหล่งข้อมูลอื่น**
 vi  วิกิพีเดียภาษาเวียดนาม- vi  วิกิพีเดียภาษาเวียดนาม รุ่นโทรศัพท์
เวียดนาม
หมวดหมู่:ภาษาเวียดนาม
โมเมนส์ (เพลงอายูมิ ฮามาซากิ)

โมเมนต์ส (Moments) เป็นซิงเกิลที่ 31 ของอายูมิ ฮามาซากิ    โดยเปิดตัวที่อันดับ 1 ออริกอนชาร์ตนานถึง 2 สัปดาห์ซ้อน  โดยมียอดขายรวมมากกว่า 310,000 แผ่น  และเป็นซิงเกิลแรกในอัลบั้ม My Story ที่ออกจำหน่ายในปีเดียวกันนั้นอีกด้วย
Moments เป็นซิงเกิลแรกที่ทำในรูปแบบซีดี  และซีดี+ดีวีดี  และตั้งแต่นั้นมาซิงเกิลก็อายูมิ ฮามาซากิก็เริ่มทำออกในมี 2 รูปแบบตั้งแต่นั้นเป็นต้นมา

**รายชื่อเพลง**
# Moments "Original Mix" 
# Moments "Acoustic Piano Version" 
# Moments "Flying humanoid Mix" 
# Moments "Original Mix -Instrumental-" 

**มิวสิกวิดีโอ == 
# Moments (video clip)

**การแสดงสด**
 6 มีนาคม พ.ศ. 2547 – Ayu Ready? - 26 มีนาคม พ.ศ. 2547 – AX Music - 27 มีนาคม พ.ศ. 2547 – CDTV - 2 เมษายน พ.ศ. 2547 – PopJam - 5 เมษายน พ.ศ. 2547 – Hey! Hey! Hey! - 9 เมษายน พ.ศ. 2547 – Music Station ("Moments ~acoustic version~") - 22 พฤษภาคม พ.ศ. 2547 – MTV Super Dry Live - 1 ธันวาคม พ.ศ. 2547 – FNS Music Festival - 31 ธันวาคม พ.ศ. 2547 – Kouhaku Uta Gassen

**ชาร์ต**
 ออริกอนชาร์ต (ในญี่ปุ่น)
หมวดหมู่:ซิงเกิลในปี พ.ศ. 2547
หมวดหมู่:เพลงญี่ปุ่น
หมวดหมู่:เพลงของอายูมิ ฮามาซากิ
หมวดหมู่:ซิงเกิลอันดับที่ 1 ออริกอนชาร์ต
อำเภอนาคู

นาคู เป็นอำเภอหนึ่งของจังหวัดกาฬสินธุ์

**ที่ตั้งและอาณาเขต**
อำเภอนาคูตั้งอยู่บริเวณทิวเขาภูพาน ทางทิศตะวันออกของจังหวัด มีอาณาเขตติดต่อกับเขตการปกครองข้างเคียง ดังนี้- ทิศเหนือ ติดต่อกับอำเภอภูพานและอำเภอเต่างอย (จังหวัดสกลนคร) - ทิศตะวันออก ติดต่อกับอำเภอดงหลวง (จังหวัดมุกดาหาร) และอำเภอเขาวง- ทิศใต้ ติดต่อกับอำเภอเขาวงและอำเภอกุฉินารายณ์- ทิศตะวันตก ติดต่อกับอำเภอห้วยผึ้ง

**ประวัติ**
ประมาณ พ.ศ.2324 ชาวเมืองเซโปน จากฝั่งซ้ายแม่น้ำโขงอพยพมาครั้งแรกประมาณ 20 ครัวเรือน ตั้งบ้านเรือนอยู่ริมน้ำห้วยขามตอนใต้ ระหว่างบ้านโพนสวางกับบ้านโนนศาลา ปัจจุบันนี้ให้ชื่อว่าบ้านท่าไม่
ประมาณปี พ.ศ.2338 ได้ย้ายบ้านเรือนมาตั้งอยู่เชิงเขาภูแดนช้าง บ้านเถียงนาชุม เชิงเขาแห่งนี้เป็นแดนหากินของช้างป่าอยู่ก่อน ด้านทิศเหนือของหมู่บ้านมีลำน้ำห้วยขาม และห้วยโป่งห่างหมู่บ้านประมาณ 1 กิโลเมตร ด้านทิศใต้ของหมู่บ้านหนองขามเฒ่า และลำห้วยพะยังห่างหมู่บ้าน ประมาณ 2 กิโลเมตร ตอนใต้ลงไปอีกมีห้วยแสง ห้วยน้ำปุ้น ห่างหมู่บ้าน 3 กิโลเมตร เป็นทำเลทำการเกษตรอย่างดี จึงตั้งชื่อว่าบ้านนาคลอง
สมัยรัชกาลที่ 2 แห่งกรุงรัตนโกสินทร์มีโคตรหลักคำ และพรหมดวงสี ท้าวเพียเมืองวังไม่พอใจจำราชการกับเมืองวัง จึงอพยพครอบครัวข้ามแม่น้ำโขงมาฝั่งตะวันตก พักอยู่เชิงเขาภูพานด้านทิศตะวันตก ขณะนั้นมีหมู่บ้านเป็นหลักอยู่ 3 หมู่บ้าน คือบ้านนาขาม บ้านนาคู และบ้านนาคลอง ในสมัยเจ้าอนุวงศ์ครองราชย์สมบัติเมืองเวียงจันทร์ เป็นประเทศราชขึ้นต่อกรุงเทพฯ จึงนำท้าวเพียทั้ง 2 ลงไปเฝ้าสวามิภักดิ์ขอพึ่งพระบรมโพธิสมภาร ขอตั้งเป็นเมืองภูแดนช้าง ต่อมาเพี้ยนเป็นเมือง ภูแล่นช้าง 
ต่อมาทางราชการได้พิจารณาเห็นว่าเมืองภูแล่นช้างกับเมืองกุดสิมนารายณ์ มีอาณาเขตคับแคบและตั้งอยู่ใกล้กัน จึงได้ยุบเมืองภูแล่นช้างให้ไปตั้งเป็นเมืองใหม่ที่อำเภอยางตลาดในปัจจุบัน แล้วให้รวมอาณาเขตเมืองภูแล่นช้างเข้ากับเมืองกุดสิมนารายณ์ เมื่อประมาณปี พ.ศ. 2445 
และ เมื่อปี พ.ศ. 2512 ทางราชการได้ยกฐานะตำบลคุ้มเก่าขึ้นเป็นกิ่งอำเภอเขาวงโดยมี ตำบลคุ้มเก่า ตำบลสงเปลือย ตำบลหนองผือ ตำบลภูแล่นช้าง และตำบลนาคู อยู่ในเขตการปกครองของกิ่งอำเภอเขาวง 
ทางราชการเห็นว่าพื้นที่ตำบลนาคูมีประชากรหนาแน่นมากขึ้น ได้แบ่งพื้นที่ ต.นาคู ต.ภูแล่นช้าง ต.สายนาวัง ต.โนนนาจาน และต.บ่อแก้ว ออกมาตั้งเป็น กิ่งอำเภอนาคู ตามประกาศกระทรวงมหาดไทยเมื่อวันที่ 7 กุมภาพันธ์ พ.ศ. 2538 โดยมีผลบังคับตั้งแต่วันที่ 1 เมษายน ปีเดียวกัน จนกระทั่งในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะขึ้นเป็น อำเภอนาคู โดยมีผลบังคับตั้งแต่วันที่ 8 กันยายน ปีเดียวกัน

**การแบ่งเขตการปกครอง**

**การปกครองส่วนภูมิภาค**
อำเภอนาคูแบ่งเขตการปกครองย่อยออกเป็น 5 ตำบล 55 หมู่บ้าน ได้แก่

**การปกครองส่วนท้องถิ่น**
ท้องที่อำเภอนาคูประกอบด้วยองค์กรปกครองส่วนท้องถิ่น 6 แห่ง ได้แก่- เทศบาลตำบลนาคู ครอบคลุมพื้นที่บางส่วนของตำบลนาคู- เทศบาลตำบลภูแล่นช้าง ครอบคลุมพื้นที่ตำบลภูแล่นช้างทั้งตำบล- องค์การบริหารส่วนตำบลนาคู ครอบคลุมพื้นที่ตำบลนาคู (เฉพาะนอกเขตเทศบาลตำบลนาคู)- องค์การบริหารส่วนตำบลสายนาวัง ครอบคลุมพื้นที่ตำบลสายนาวังทั้งตำบล- องค์การบริหารส่วนตำบลโนนนาจาน ครอบคลุมพื้นที่ตำบลโนนนาจานทั้งตำบล- องค์การบริหารส่วนตำบลบ่อแก้ว ครอบคลุมพื้นที่ตำบลบ่อแก้วทั้งตำบล

**สถานที่ท่องเที่ยว**
 สนามบินเสรีไทย  สนามบินลับเมืองนาคู- อ่างเก็บน้ำห้วยมะโน - น้ำตกผานางคอย- วนอุทยานภูแฝก- ผาระแงง- วัดผาเจริญธรรม

**อ้างอิง**
นาคู
อำเภอสามชัย

สามชัย เป็นอำเภอหนึ่งของจังหวัดกาฬสินธุ์ เดิมเป็นเขตท้องที่ของอำเภอสหัสขันธ์ทั้งหมด ก่อนที่จะย้ายมาขึ้นกับอำเภอคำม่วงในปี พ.ศ. 2515 ก่อนที่จะขอจัดตั้งเป็นกิ่งอำเภอโดยการปกครองบางส่วนออกจากอำเภอคำม่วง และยกฐานะเป็นอำเภอในวันที่ 8 กันยายน 2550

**ที่มาของชื่อ**
ที่มาของชื่ออำเภอสามชัยมาจากการที่บริเวณที่ตั้งของอำเภอเป็นทางสามแยก ในอดีตมีการปะทะกันระหว่างเจ้าหน้าที่ตำรวจทหารกับกลุ่มคอมมิวนิสต์ในสมัยนั้นในบริเวณทางสามแยก ผลการปะทะมีผู้เสียชีวิตหลายราย ชาวบ้านจึงเรียกว่า "สามแยกอันตราย" และต่อมามีชาวบ้านไปตั้งบ้านเรือนอยู่อาศัยและเรียกกันว่าบ้านสามแยก และชาวบ้านเรียกกันสั้น ๆ ว่า "สามแยก" ต่อมาจึงมีการตั้งชื่อใหม่เป็น "สามชัย"ในการจัดตั้งชื่อกิ่งอำเภอ เพื่อความเป็นชื่อที่เป็นสิริมงคลในปัจจุบัน

**ประวัติ**
ท้องที่อำเภอสามชัยเดิมเป็นส่วนหนึ่งของอำเภอคำม่วง ทางราชการได้แบ่งพื้นที่การปกครองออกมาโดยตั้งเป็น กิ่งอำเภอสามชัย ตามประกาศกระทรวงมหาดไทยเมื่อวันที่ 7 กุมภาพันธ์ พ.ศ. 2538 โดยมีผลบังคับตั้งแต่วันที่ 1 เมษายน ปีเดียวกัน และต่อมาได้มีพระราชกฤษฎีกายกฐานะขึ้นเป็น อำเภอสามชัย ในวันที่ 24 สิงหาคม พ.ศ. 2550 โดยมีผลบังคับตั้งแต่วันที่ 8 กันยายน ปีเดียวกัน

**ที่ตั้งและอาณาเขต**
อำเภอสามชัยตั้งอยู่ทางทิศเหนือของจังหวัด มีอาณาเขตติดต่อกับเขตการปกครองข้างเคียงดังนี้- ทิศเหนือ ติดต่อกับอำเภอคำม่วง- ทิศตะวันออก ติดต่อกับอำเภอคำม่วง- ทิศใต้ ติดต่อกับอำเภอสหัสขันธ์และอำเภอหนองกุงศรี - ทิศตะวันตก ติดต่อกับอำเภอวังสามหมอ (จังหวัดอุดรธานี)  

**การแบ่งเขตการปกครอง**

**การปกครองส่วนภูมิภาค**
อำเภอสามชัยแบ่งเขตการปกครองย่อยออกเป็น 4 ตำบล 47 หมู่บ้าน ได้แก่

**การปกครองส่วนท้องถิ่น**
ท้องที่อำเภอสามชัยประกอบด้วยองค์กรปกครองส่วนท้องถิ่น 4 แห่ง ได้แก่- องค์การบริหารส่วนตำบลสำราญ ครอบคลุมพื้นที่ตำบลสำราญทั้งตำบล- องค์การบริหารส่วนตำบลสำราญใต้ ครอบคลุมพื้นที่ตำบลสำราญใต้ทั้งตำบล- องค์การบริหารส่วนตำบลคำสร้างเที่ยง ครอบคลุมพื้นที่ตำบลคำสร้างเที่ยงทั้งตำบล- องค์การบริหารส่วนตำบลหนองช้าง ครอบคลุมพื้นที่ตำบลหนองช้างทั้งตำบล

**อ้างอิง**
สามชัย
อำเภอดอนจาน

ดอนจาน เป็นอำเภอหนึ่งของจังหวัดกาฬสินธุ์

**ที่ตั้งและอาณาเขต**
อำเภอดอนจานตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียง ดังนี้- ทิศเหนือ ติดต่อกับอำเภอเมืองกาฬสินธุ์และอำเภอนามน- ทิศตะวันออก ติดต่อกับอำเภอนามนและอำเภอกุฉินารายณ์- ทิศใต้ ติดต่อกับอำเภอโพธิ์ชัย (จังหวัดร้อยเอ็ด) และอำเภอกมลาไสย- ทิศตะวันตก ติดต่อกับอำเภอเมืองกาฬสินธุ์

**ประวัติ**
ท้องที่อำเภอดอนจานเดิมเป็นส่วนหนึ่งของอำเภอเมืองกาฬสินธุ์ ทางราชการได้แบ่งพื้นที่การปกครองออกมาโดยตั้งเป็น กิ่งอำเภอดอนจาน ตามประกาศกระทรวงมหาดไทยเมื่อวันที่ 26 มิถุนายน พ.ศ. 2539 โดยมีผลบังคับตั้งแต่วันที่ 15 กรกฎาคม ปีเดียวกัน ต่อมาในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะกิ่งอำเภอดอนจานขึ้นเป็น อำเภอดอนจาน โดยมีผลบังคับตั้งแต่วันที่ 8 กันยายน ปีเดียวกัน
เดิมนั้นท้องที่อำเภอดอนจานเป็นท้องที่ห่างไกลความเจริญมาก ท้องที่บางตำบลอยู่ห่างไกลอำเภอเมืองกาฬสินธุ์ เจ้าหน้าที่ออกตรวจตราความทุกข์สุขราษฎร์ไม่ทั่วถึง  บางท้องที่เป็นป่าดงเรียกว่าดงแม่เผด ทางราชการเล็งเห็นความยากลำบากของประชาชนในการมาติดต่อราชการที่อำเภอเมืองกาฬสินธุ์ ประกอบกับหมู่บ้านต่าง ๆ มีประชากรหนาแน่นขึ้นและมีความเจริญมากขึ้น สภาพพื้นที่โดยทั่ว ๆ ไป เชื่อว่าจะเจริญต่อไปในภายหน้า  กระทรวงมหาดไทยจึงประกาศตั้งเป็นกิ่งอำเภอดอนจาน ตั้งที่ว่าการกิ่งอำเภอในท้องที่ตำบลดอนจาน ให้อยู่ในเขตการปกครองของอำเภอเมืองกาฬสินธุ์ ในปี พ.ศ. 2539 โดยได้งบประมาณก่อสร้างศูนย์ราชการกิ่งอำเภอบริเวณป่าชุมชนบ้านหนองแคน ชื่ออำเภอดอนจานมาจากลักษณะพื้นที่ป่าในท้องที่เป็นที่ดอนหรือที่สูง มีต้นจานหรือต้นทองกวาวขึ้นอยู่จำนวนมาก จึงเรียกว่า "ดอนจาน"
ปัจจุบันอำเภอดอนจานมีบ้านหนองแคนเป็นที่ตั้งของศูนย์กลางการบริหารราชการ การปกครอง การศึกษา การค้า การขนส่ง และการบริการต่าง ๆ ของอำเภอดอนจาน มีทางหลวงแผ่นดินหมายเลข 12 แม่สอด - มุกดาหาร (ตอนกาฬสินธุ์ - มุกดาหาร)สายใหม่ ตัดผ่านบางส่วนของอำเภอดอนจานทำให้การคมนาคมมีความสะดวกรวดเร็วมากยิ่งขึ้น

**การแบ่งเขตการปกครอง**

**การปกครองส่วนภูมิภาค**
อำเภอดอนจานแบ่งเขตการปกครองย่อยออกเป็น 5 ตำบล 48 หมู่บ้าน ได้แก่

**การปกครองส่วนท้องถิ่น**
ท้องที่อำเภอดอนจานประกอบด้วยองค์กรปกครองส่วนท้องถิ่น 5 แห่ง ได้แก่- เทศบาลตำบลดอนจาน ครอบคลุมพื้นที่ตำบลดอนจานทั้งตำบล- เทศบาลตำบลม่วงนา ครอบคลุมพื้นที่ตำบลม่วงนาทั้งตำบล- องค์การบริหารส่วนตำบลสะอาดไชยศรี ครอบคลุมพื้นที่ตำบลสะอาดไชยศรีทั้งตำบล- องค์การบริหารส่วนตำบลดงพยุง ครอบคลุมพื้นที่ตำบลดงพยุงทั้งตำบล- องค์การบริหารส่วนตำบลนาจำปา ครอบคลุมพื้นที่ตำบลนาจำปาทั้งตำบล

**อ้างอิง**

**แหล่งข้อมูลอื่น**
  เว็บไซต์เทศบาลตำบลดอนจาน date=2016-11-05 
ดอนจาน
แดลเมเชียน

ในวัยนี้จุดดำปรากฏอย่างเลือนลาง
แดลเมเชียน (Dalmatian) เป็นสายพันธุ์สุนัขมีถิ่นกำเนิดในประเทศโครเอเชีย (Croatia) มีลักษณะเด่น คือ จุดสีดำที่ปรากฏอยู่ทั่วร่างกายสุนัข
หมวดหมู่:พันธุ์สุนัขที่มีต้นกำเนิดในประเทศโครเอเชีย
แดลเมเชียน
หมวดหมู่:พันธุ์สุนัขโลก